HILLSONG TV Minun uskoni, minun vahvuuteni 2/4
Mitä se tarkoittaa, että usko on vahva?
Oletko tarkkaillut jotakuta, jonka usko on erityisen sisukas?
Mietitkö, miksi Raamatussa puhutaan uskon taistelusta?
Miksi meitä kutsuttaisiin voittajiksi, jos mitään voitettavaa ei ole?
Katso, isi on tuolla.
Kiitos seurastasi. Olen Brian Houston, Hillsong-seurakunnan pastori.
On ihanaa puhua elämää ihmisille TV-ruudun kautta. Nauti viestistäni.
EDELLISESSÄ JAKSOSSA: -
Päivän aihe on "Minun uskoni, minun vahvuuteni".
Usko on voimallinen asia.
Se ei ole uskoa vain Jumalan tekoihin vaan siihen, kuka Hän on.
Hep. 11:33―34:ssä puhutaan ihmisistä, "jotka uskon kautta -
kukistivat valtakuntia, pitivät vanhurskautta voimassa, -
saivat kokea lupauksien toteutumista, tukkivat jalopeurain kidat..."
Minusta se kuulostaa lujalta, vahvalta, jykevältä uskolta.
"...sammuttivat tulen voiman, pääsivät miekanteriä pakoon, -
voimistuivat heikkoudesta, tulivat väkeviksi sodassa, -
ajoivat pakoon muukalaisten sotajoukot."
Sellainen usko kuulostaa hyvältä.
Eikö olisi mahtavaa, jos oma usko olisi sellainen, joka kukistaa valtakuntia?
Kukistaakseen valtakunnan pitää ensin voittaa kuningas, -
riisua sotajoukot aseista ja lopulta viedä voitto.
Kun mietin, kuinka Jeesus riisui puolestamme sotajoukot aseista -
ja kuinka Hän voitti niitä henkimaailman valtiaita, -
jotka yrittävät vastustaa meitä, en voi kuin miettiä Jumalan upeaa armoa.
Älä laita uskoa uskoon. Pidä se Jeesuksessa.
Kun harjoitat uskoasi Jeesukseen, se vahvistuu.
Uskon kautta Jumalaan ne on kukistettu.
Olemme yhä voittajien puolella ja asiat etenevät.
Jumala tekee edelleen sitä, mitä lupasi.
Uskotaan uskon kautta valtakuntia kukistavaan uskoon.
2. Tekivät vanhurskauden tekoja. Se on ihana lause.
Oma vanhuskautemme on arvotonta. Jes. 64:6: "...niinkuin tahrattu vaate -
oli kaikki meidän vanhurskautemme..." Omavanhurskaudessa ei pysy.
Inhoan omavanhurskautta. Inhoan nähdä sitä Instagramissa -
ihmisten kommenteissa. Jotkut tuomitsevat toisia. Inhoan sitä.
Ei se ole vanhurskautta. Jumala on vanhurskautemme.
Vanhurskaus on rakentamista sille, mikä on oikein Hänessä, -
ei sille, mikä on väärin meissä.
Jos rakentaa omavanhurskaudelle, rakentaa kaikelle sille, -
mikä on itsessä väärää. Siinä ei ole voimaa.
Usko pitää laittaa Jeesukseen.
Uskoa Hänen vanhurskauttaan omaksi ja olla täysi Hänessä.
Vain siksi voimme olla seurakunnassa ja ylistää ja palvoa Jumalaa.
Siksi ei tarvitse kiemurrella maassa -
ja yrittää elää oman heikkouden ja epäonnistumisen mukaan.
Elämme Hänen voimastaan, lupauksestaan ja vanhurskaudestaan.
Ps. 11:7 mukaan Jumala on vanhurskas.
Hän ei vain tee vanhurskaita asioita vaan on vanhurskas.
Aamen. Hän on vanhurskas.
Sen lisäksi Hän rakastaa vanhurskautta.
Hänen kasvonsa, Hänen suosionsa katsoo oikeamielisiä.
Olen havainnut, että se, kenen uskoo Jumalan olevan, -
on ihmisten näkökulmasta se, mitä uskomme Jumalan tekevän.
Raamattu kertoo selvästi, että Jumala on vanhurskas. Ps. 119:68: -
"Sinä olet hyvä, ja hyvin sinä teet..."
Jos uskot, että Jumala on hyvä, uskot, että Hän tekee hyvää.
Moni uskoo, että Hän on vihainen, ja siten, että Hän tekee vihaisia asioita.
Se henki on monesti terrorismin ja kauheuksien takana.
Se juontaa juurensa kieroon kuvaan Jumalasta.
Mutta jos uskot, että Hän on vanhurskas ja sinun vanhurskautesi, -
että Hän rakastaa vanhurskautta -
ja Hänen suosionsa katsoo oikeamielisiä, -
ymmärrät, ettei tarvitse elää oman epäonnistumisen ja synnin painon alla
Ehkä vuosia sitten kävi jotakin, ja koet yhä, -
ettei Jumalan siunaus ole mahdollinen kohdallasi.
Sinusta tuntuu yhä kamalalta, et koe olevasi arvollinen ylistämään Jumalaa.
Valitettavasti tuomiolla ei usein ole eräpäivää.
Se jää kummittelemaan. Siksi pitää elää uskoen Jumalan lupaukseen.
Hän on vanhurskautemme.
Kun uskomme sen, voimme elää niin, että teemme vanhurskauden tekoja.
"Jotka uskon kautta kukistivat valtakuntia, -
pitivät vanhurskautta voimassa..." Tai tekivät vanhurskauden tekoja.
Omavanhurskaus ei toimi.
Lakihenkinen vanhurskaus ei toimi.
Kristuksen vanhurskaus toimii.
Kun uskoo Kristuksen vanhurskauden toimivan, -
sen hedelmän näkee ihmisen elämässä.
Uskon, että vanhurskaus toimii erityisesti yhdessä paikassa.
Sanan mukaan teemme vanhurskauden tekoja -
jo sillä, miten puhumme.
Sananl. 10:ssä puhutaan vanhurskaasta henkilöstä.
Kuunnelkaa, Sananl. 10:11: "Vanhurskaan suu on elämän lähde..."
Se on minusta vanhurskauden teko, että rohkaisee ihmisiä, -
antaa sanojensa olla elämän lähde.
Ovatko sinun sanasi elämän lähde vai tappion viemäri?
Meidät on kutsuttu puhumaan vanhurskaiden sanoja.
Jos olemme Herran vanhurskauden edustajia, olemme elämän lähde.
Luovu negatiivisuudesta puheessa. Jos tahdot elää jykevää uskoa, -
hankkiudu eroon negatiivisuudesta, tappiosta ennen kuin aloitat.
Huomaa, kun teet niin ja muuta tapasi. Joskus emme itse näe sitä.
Ehkä vanhempasi ovat hyviä, ihania ihmisiä, mutta uskovat aina pahinta.
Havaitset sen itsestäsikin. Tahdomme elää Sanan voimasta elämää niin, -
että teemme vanhurskauden tekoja, kuten nämä tekivät.
Silloin sanasi ovat elämää ja rohkaisua.
Isät, kun puhutte elämää ja rohkaisua, se on elämän lähde lapsille.
Uskokaa, siitä on syntyvä valtavan hedelmällinen palkkio myöhemmin.
Keskustelun voimaa ei pidä aliarvioida, kun kyse on lapsista.
Kun lapseni sanoivat: "En pysty", "En mää pysty tekemään sitä", -
sanoin: "'En pysty' ei kuulu tämän perheen sanavarastoon." Heitä ärsytti.
Mutta kiitän Herraa, että lapseni ovat nyt "minä pystyn" -aikuisia.
Sananl. 10:21:ssa puhutaan vanhurskaan huulista.
Kuinka tehdä vanhurskauden tekoja? Mietitään, miten puhumme.
(NKJV): "Vanhurskaan huulet ruokkivat monia."
Jos elämäsi ihmisten ravinto riippuu sinun sanoistasi, -
tulevatko he hyvin ruokituiksi vai ovatko he kuolemassa nälkään?
Puhutaan niitä sanoja, jotka eivät ole ainoastaan elämän lähde -
vaan jotka ruokkivat monia.
En tahdo puhua lavalta tuhoa ja tuomiota.
Ihmettelen sitä, miten jotkut tekevät tästä kielteisen kirjan saarnatessaan.
Minä tahdon puhua elämän sanoja.
Tuntuipa sinusta tullessa miltä vain, tahdon, että kun lähdet, -
olosi on paljon parempi Jumalasta, elämästä ja sinusta itsestäsi. Aamen!
Puhutaan elämän sanoja. Sananl. 10:25: "Tuulispään käytyä..."
Tulee pyörremyrskyn kaltainen tuuli.
"Tuulispään käytyä ei jumalatonta enää ole..." Se puhaltaa heidät pois.
"...mutta vanhurskaan perustus pysyy iäti."
Mahtavaa! Kristuksen vanhurskau- dessa sinulla on vahva perusta.
Siksi voit rakentaa vahvan uskon.
Vahva usko ei tarkoita sitä, ettetkö tuntisi taistelun painoa.
Jeesuksen kertomus sadanpäämiehestä on ihana.
Sadanpäämies johti Rooman armeijassa sataa sotilasta.
Sadanpäämiehen palvelustyttö oli kuolemansairaana.
Hän pyysi Jeesusta parantamaan tytön. Jeesus sanoi: "Tulen käymään."
Sadanpäämies vastasi: "Älä tule, en ole sen arvoinen, että tulet talooni."
Hän oli itse auktoriteetti.
Luonnollisesti katsoen hänellä oli paljon valtaa. Sata alaista.
Hän sanoi: "Olen auktoriteetissa ja auktoriteetin alla."
Kun hän oli sanonut Jeesukselle: "Sano sana, niin tyttö paranee", -
Jeesus vastasi: "Näin suurta uskoa en ole nähnyt edes Israelissa."
Mies oli roomalainen, ei-juutalainen.
Silti hänen uskonsa oli suurempaa kuin israelilaisten.
Hänen uskonsa ei ollut hänen voimassaan eikä vanhurskaudessaan.
Hän uskoi, että Jeesuksen sana voi tuoda voiton elämässä.
Sillä tavalla meidän täytyy elää elämäämme.
Sillä tavalla tahdomme elää elämäämme. Aamen.
Sananl. 10:32: "Vanhurskaan huulet tietävät, mikä otollista on..."
Mikä on hyväksyttävää sanoissasi?
Kielteisyys, vihaiset sanat, vihaisena puhuminen, kritisointi, juoruilu?
Seurakuntamme alkuaikoina luotiin sen dna:ta, kulttuuria, -
sitä, kuinka seurakuntamme käyttäytyy.
Rukoilen, että mietimme, mitä on puhua vanhurskaita sanoja.
Jotkin ajattelu- ja puhetavat eivät ole hyväksyttäviä. Ne eivät ole sopivaa.
Jos puhumme vanhurskaasti, näemme vanhurskauden toimivan -
omassa elämässämme ja seurakunnassa.
Se näkyy myös siinä, että ihmisiä kiinnostaa.
Voittavissa ihmisissä on jotakin puoleensavetävää.
Se voi olla uhkaavaakin. Joskus tuntuu, että kaikkein pahinta on se, -
kun itse on maassa ja kaikki muut täällä vaikuttavat ärsyttävän iloisilta.
Muilla ei näytä olevan mitään ongelmia.
Mutta silloin paras paikka on olla Jumalan huoneessa.
Uskon ilmapiiri ja elämän sanojen puhuminen nostaa ja rakentaa toisia.
Rukoilen, että olisimme aina sellaisia.
Täytyy pistää töpinäksi. Kohtia on 7 ja olen kertonut vasta kaksi.
"Jotka uskon kautta kukistivat valtakuntia, -
pitivät vanhurskautta voimassa, -
saivat kokea lupauksien toteutumista..."
Tiedätkö, ettei Jumala yritä pitää sinua poissa lupauksestaan?
Hän ei yritä pitää lupaustaan poissa sinulta.
Häntä kuvaillaan liiton pitäväksi Jumalaksi. Hän siis pitää sanansa.
5. Moos. 7:9 kertoo, että Jumala pitää liiton tuhansiin polviin asti.
Hän pitää liiton.
Katsotaan lukua Neh. 9.
Jumalan kansa ei ollut uskollinen. Luvussa kerrotaan, -
että kansa oli unohtanut Hänen tekonsa ja neuvonsa.
He palasivat pian kukin omille teilleen.
Mutta Neh. 9:32:ssa huudetaan: "Ja nyt, Jumalamme, -
sinä suuri, väkevä ja peljättävä Jumala, joka pidät liiton..."
Toisin sanoen, vaikka toisinaan olen pettänyt ja olemme pettäneet Hänet, -
Jumala on liiton pitävä Jumala. Uskon, että vahva, jykevä, lihakas usko -
osaa ajaa takaa lupauksia ja saada ne.
Minkä lupausten toteutumista odotat uskoen?
En usko, että Jumala yrittäisi olla piilosilla ja estää sinulta lupaustaan.
Uskon, että Hän tahtoo sinun perivän lupauksensa. Hän on uskollinen.
Ei se tarkoita, etteikö isoja haasteita ja vastustusta olisi tiellä lupauksiin.
Kaksi sanaa on lähellä toisiaan. Kohdassa "saada lupaukset" -
on englanniksi verbi "obtain". Sitä lähellä on verbi "attain".
"Obtain" tarkoittaa jonkin saamista. "Attain" tarkoittaa tavoittamista.
Se on pyrkimistä johonkin, kunnes lopulta täyttää vaatimukset.
Tohtorin arvoon pyritään. Siihen tarvitaan paljon kovaa työtä.
Kun sen pisteen saavuttaa, on viimein tavoittanut tohtorin arvon.
Se on tietysti mahtava asia saavuttaa.
Miten sanat "obtain" ja "attain" toimivat Jumalan lupausten suhteen?
Osa on sitä, että pitää tietää, kuinka ottaa vastaan lupaukset.
Jumala voitti jo. Pitää tietää, kuinka kulkea lupauksessa ja saada se.
Mutta toinen osa on sitä, mistä Paavali puhuu.
Fil. 3:13―14: "... unhottaen sen, mikä on takana [...] -
minä riennän kohti päämäärää, voitto- palkintoa, johon Jumala on minut -
taivaallisella kutsumisella kutsunut Kristuksessa Jeesuksessa."
Hän viittaa jakeeseen 12: "en vielä katso sitä voittaneeni" (engl. "attain")
Paavali tavoitteli jotakin Jumalan hänelle lupaamaa.
Pidän siitä, miten nuo kaksi toimivat yhdessä Jumalan juttujen suhteen.
Saaminen ("obtain") on Jumalan lupaukseen nojaamista.
Tavoittaminen ("attain") on lupaukseen kurkottamista.
Niiden tasapaino on tärkeä. Jos kyse on vain tavoittamisesta eli siitä, -
että on riittävän hyvä saadakseen lupauksia, ei näe läpimurtoja.
Pitää ymmärtää, että joskus voi vain nojata lupaukseen, -
mutta samalla pitää tasapainoisella tavalla kulkea kohti sitä, -
mitä Jumala on kutsunut olemaan, tavoitella kutsun palkintoa.
On ihanaa olla 60-vuotias. On riittävän nuori, että on yhtä energinen kuin te -
ja pystyy voittamaan paljon nuorempia miehiä.
Mutta on riittävän vanha, että on viisautta -
ja voi kertoa kokemuksesta tarinoita, ja ihmiset kuuntelevat, -
mitä sanottavaa minulla on. Tämä on hienoa ikää. Tykkään tästä.
Sanon ihan rehellisesti, että jos luotat Jumalaan, joka pitää lupaukset, -
jos kunnioitat Häntä koko elämälläsi ja odotat uskossa lupauksia, -
elämästäsi tulee ihmeellinen todistus -
Herran hyvyydestä, voimasta ja armosta. Ihan varmasti.
Joku yrittää kymmenysten maksa- mista viikon ja sanoo: "Ei se toimi".
Laita Jumala ensimmäiseksi koko elämäsi ajan ja katso, -
sanotko vielä lopussa, ettei se toiminut.
Kunnioita Jumalaa eliniän ajan ja katso, -
miten hyvin Hän toimii, kun saat kokea Hänen antamansa lupaukset.
Mietitään vaikkapa, mitä minulle ja Bobbielle on elämässä auennut.
Eturivissä istuu mies, joka tekee elokuvaa Hillsongista.
Luuletteko, että ajattelimme alussa: "Rakennetaan seurakunta, -
josta tehdään Hollywood-elokuva!" Se nyt viimeksi kävi mielessä.
Kun luottaa Jumalaan, on ihmeellistä, miten saa lupaukset, joihin uskoo, -
ja lisäksi Jumala tekee monin verroin enemmän kuin osaamme pyytää, -
sen voiman mukaan, joka on Kristuksessa Jeesuksessa, -
Hänen voimansa, joka on Kristuksessa Jeesuksessa.
On ihanaa palvella Jeesusta Kristusta. Rakastan sitä.
Jumala on lupaukset pitävä Jumala. Voit Jumalan armosta kukistaa -
kaikki kuningashaasteet, -ongelmat ja -vastustukset, jotka kohtaat.
Voit nähdä Herran toteuttavan lupauksensa elämässäsi ja sen kautta.
Jumala on uskollinen Jumala, joka pitää lupauksensa. Aamen.
Hän pitää liiton Jeesuksen nimessä.
Uskossaan aktiiviset ja sinnikkäät eivät vain kukistaneet valtakuntia -
vaan he tekivät myös vanhurskauden tekoja.
Se on uskoa elää oikein. Ei kaiken sen mukaan, mikä meissä on väärää,-
vaan sen, mikä on oikein Hänessä. Kun se toimii elämässä, -
näemme sen siinä, miten kohtelemme ihmisiä.
Kohtelemme toisia vanhurskaasti eli oikein.
Meillä on vanhurskaat eli oikeat vakaumukset, -
joille rakentaa elämä ja tulevaisuus.
Aktiivisella vanhurskaudella on monia käytännön sovellutuksia, -
niin että teemme vanhurskauden tekoja.
Emme tee niitä omavanhurskaudesta.
Omavanhurskaus on heikointa ja ylimielisintä mitä voi olla.
Raamattu tekee selväksi roomalaiskirjeessä, -
että omavanhurskautemme on kuin tahrattu vaate.
Mutta meillä on mahdollisuus elää -
Herramme Jeesuksen vanhurskauden mukaan.
Kun antaa sen toimia elämässä, kyse ei ole vain suorituksesta.
Se tarkoittaa, että näkee vanhurskauden teoissa, sanoissa, -
toisten kohtelussa ja uskossa tulevaan monin eri tavoin.
Kun Kristuksen vanhurskaus toimii kauttamme, se on valtava todistus.
Se kiinnostaa toisia. He tahtovat, mitä sinulla on, sillä he näkevät Jeesuksen.
Jeesuksen kaltaisuuteen on pitkä matka, mutta uskon, -
että jos uskomme Hänen vanhurskautensa olevan osamme, -
saamme nähdä, että se toimii kauttamme ja vaikuttaa maailmaan.
Usko on luottamus siihen, mitä toivotaan, todistus siitä, mikä ei näy.
Se riippuu siitä, voidaanko näkymätön maailma tehdä hetkessä näkyväksi, -
ja uskosta ottaa vastaan Jumalan uskollisuus.
Olen elävä todiste. En osaa selittää sitä, mutta Hän sai sen aikaan.
Olin vähän väliä vankilassa. Päädyin Miamiin huumevieroitusohjelmaan, -
missä tapasin vaimoni.
Avioiduimme vuotta myöhemmin, jolloin olin toipunut jo täysin.
Neljässä vuodessa nousin johtamaan vieroitusohjelmaa, jossa olin toipunut.
Olin naimisissa, minulla oli koti ja minua kunnioitettiin alallani.
Silti olin sietokykyni rajoilla sisäisen tyhjyyden tunteen takia.
Sydämessäni oli aukko.
Minut lähetettiin vieroitusohjelmien johtajien konferenssiin.
Kun päivä oli ohi, -
ostin illalla hetken mielijohteesta reilu litran vodkaa.
Join siitä kolme neljännestä ja nousin autoon.
Ajoin niin lujaa kuin autolla pääsi, yli 160 km/h, kaatosateessa.
Painoin kevyesti jarrua, ja auto alkoi kieppua ympäri.
Makasin sairaalassa paareilla, kun yhtäkkiä tulin selväksi.
Sanoin Jumalalle: "Jos autat minua selviämään tästä, -
annan elämäni Sinulle. Voisitko harkita sitä?"
Sain vastaukseksi ajatuksen: "En." Pelkkä "en".
Mutta olin niin valmis antamaan elämäni, että sanoin Hänelle: -
"Selvä. Annan elämäni Sinulle siitä huolimatta."
Jo ennen kuin sain sanat suustani, tiesin, -
että Hän on uskollinen, ja ottaa pienen uskoni -
ja muuttaa sen joksikin käsittämättömäksi.
Musertava paino hartioillasi
Seisomme iäti kädet levitettynä
Sinun nimesi Minun toivoni
Turvapaikka myrskyn viimassa
Sydämeni on toivosi
Jeesus, saakoon rakkautesi vaikuttaa
Sinun nimesi Minun toivoni
Turvapaikka myrskyn viimassa
Sydämeni on toivosi
Jeesus, saakoon rakkautesi vaikuttaa
Sinun nimellesi Sydän ja sielu
Elämäni on sinun Elävä kivi
Sinun kunniaksesi Sydän ja sielu
Annan kaiken Kodin rakentaakseni
Sinun nimellesi Sydän ja sielu
Elämäni on sinun Elävä kivi
Sinun kunniaksesi Sydän ja sielu
Annan kaiken Kodin rakentaakseni
Sinun nimesi Varma perustani
Toivo kirkkaudesta Aivan kaikille
Rakkautesi kestää ikuisesti
Pyhä vuori Joka kaadu ei
Kaikki maa Vastaanottaa toivon
Joka sydämessä Tahtosi tapahtukoon
Koko luomakunta Vastaanottaa kodin
Tämä toivo on meidän Sinun valtakuntasi tulee
Kaikki maa Vastaanottaa toivon
Joka sydämessä Tahtosi tapahtukoon
Koko luomakunta Vastaanottaa kodin
Tämä toivo on meidän Sinun valtakuntasi tulee
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
OPETUS TILATTAVISSA: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
UUSI YLISTYSLEVY JA DVD JULKAISTU
Mukavaa, että katsoit Hillsong TV:tä. Toivottavasti katsot ensi viikollakin.
Sillä välin rukoilen, että uskosi pysyy vahvana, mitä vastaasi tuleekin, -
ja että tiedät, mitä on sellainen usko, joka on voimasi.
Se on jykevää, lihaksikasta, sinnikästä uskoa. Siunausta!
Suomennos: Maija Tuukkanen